《答粹之清平献捷》
明代·祁顺

献馘声腾泮水边，将坛儒老握兵权。刻期三日果如此，一笑众军皆粲然。

天遣云霓苏大旱，人看图画上凌烟。嗟余莫效戈矛力，空咏蓝关马不前。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。